মুক্তিযুদ্ধের ডকুমেন্টেশন বক্ষ্যমাণ উপন্যাসগুলো, তার অতিরিক্ত কিছু নয়। একাত্তর কালপট সেখানে সুনির্ধারিত। নির্বাচিত স্থান-চরিত্র – জাহান্নাম (উদ্বাস্তু) হইতে বিদায়, ‘নেকড়ে’ (হানাদার তুলনা করে) অরণ্য, দুই ‘সৈনিক’ (পাক সৈন্য-কর্তৃক বাঙালি নারী ধর্ষণ ও নির্যাতন), জলাঙ্গী (প্রতিনিধিত্বশীল গ্রাম) তাৎপর্যময়। বিষয়ের গুণে এর মাত্রা ‘ডকুমেন্টেশন’কে ছাড়িয়ে গেছে। বড় ঘটনা ছোট কাহিনিপুটে বন্দি কিন্তু তীব্রতা-প্রতিনিধিত্ব-স্বরূপায়ণ বেশ চিত্রল ও কার্যকরী; স্পর্শকাতরও। আঙ্গিক পিরামিড স্থানাঙ্কজাত। লেখকের চারটি উপন্যাসই এখানে চারটি বিষয়ের পৃথক প্রতিনিধিত্ব করছে। তাতে ভাষা-রূপকার্থ-ব্যঞ্জনাও নির্ধারিত ওই বিষয়কে ঘিরেই। বাচ্যার্থ ও ব্যঙ্গার্থ উইটের প্রচ্ছদপটে গড়া। বিন্দুতে সিন্ধুর মুকুর – আমাদের অহংকার মুক্তিযুদ্ধ – তার গতি ও বেগ নির্ণয়ে। ফলে বিষয়ের মাহাত্ম্য ধরা পড়ছে। হয়েছে তার প্রতিশ্রুতিও পুনর্ব্যক্তময়। অধিকন্তু, তাৎক্ষণিক ওই আবেগ স্ফুলিঙ্গন্যায় শানিত বিচ্ছুরণে অভিপ্রায়িত – অনেক দূরগম্য – বিশেষত এ-প্রার্থিত বর্তমান প্রজন্ম পর্যন্ত। তাই কাজটি প্রলুব্ধময় এবং প্রয়াসশীলও, সন্দেহ নেই। শওকত ওসমানের কৃতিত্ব সেখানেই।